Krašto magistras
Krašto magistras (vok. Landmeister) – Vokiečių ordino provincijos vyriausiasis vadovas, mokytojas XIII-XVI a. Buvo pavaldus Vokiečių ordino didžiajam magistrui. Vokiečių ordine per visą jo istoriją buvo trys krašto magistrai: Vokietijos krašto (vok. Deutschmeister) (1219–1543), Prūsijos krašto (vok. Landmeister von Preußen) (1229–1309, 1317–1324) Livonijos krašto (vok. Landmeister in Livland) (1237–1561).